બોર્ડમાં વધારાની આ દરખાસ્ત કોંગ્રેસે મુકી અને તે પાસ થાય તો કોંગીની સફળ રજુઆત ગણાય પરંતુ વિપક્ષોની બધી રજુઆત સાંભળી મેયરે અગમ બુધ્ધી વાપરી આ વધારાનું કાર્ય પાસ કરવા અધ્યક્ષ સ્થાનેથી લેવા વિપક્ષને કેતા કોંગ્રેસ નેતા જયદિપસિંહ ગોહિલ દ્યડીભર ધુંઆફુંવા થયા હતા અને આ ક્ષેત્રે કરેલી રજુઆત નિષ્ફળ અને જસ શાસકોને ફાળે જાય આવી સ્થિતી પેદા થતા દરખાસ્ત પાસ કરવા કોંગ્રેસ પાસે પુરા મતો નોતા એટલે દરખાસ્ત શાસકો ઉડાડી દે તેવી વાત આવતા છેવટે કોંગી નેતાએ લાંબો વિચાર કરી જતુ કરવાની ભાવના બતાવી મેયર અધ્યક્ષ સ્થાનેથી આ દખાસ્ત લેવાય તો વધુ કાંઈ વાંધો નથી, એવુ મોટુ મન રાખી મેયરને સંમતિ દિધી. જો કે, કોંગ્રેસ વધારાનું કામ મુકે અને તે મુદ્દે અધ્યક્ષ સ્થાનેથી પાસ થાય તે રાજકિય દ્રષ્ટિએ કોંગ્રેસને તમાચો મારવા જેવી ઘટના બને છતા વિપક્ષની લાંબી રજુઆતનું કાંઈક પરિણામ મેળવવા હા ભણી અને આ વધારાનું કામ શાસકોએ મેયરના અધ્યક્ષ સ્થાનેથી પાસ કર્યુ અને કોંગ્રેસના સેવકો વાહ વાહ કેતા કેતા જુદા પડી ગયા. તેમાં કોંગ્રેસની નબળાઈ દેખાય તે સ્વભાવિક બને પણ કોંગ્રેસ પાસે ૧૮ સેવકો અને ભાજપ પાસે ૩૪ સેવકો એટલે પીછે હઠ થાય તો પણ ખોખારો ખાવાનો કોંગ્રેસે સંતોષ માની લીધો.